পররাষ্ট্র মন্ত্রণালয় জানায়, বুধবার থাই প্রতিনিধি দলের সদস্যরা চট্টগ্রাম সফর করবেন। সেখানে তারা চট্টগ্রাম বন্দর কর্তৃপক্ষের সঙ্গে আলোচনা এবং চট্টগ্রামের রফতানি প্রক্রিয়াকরণ অঞ্চল পরিদর্শন করবেন। সরাসরি উপকূলীয় জাহাজ চলাচলে ব্যবসা এবং বাণিজ্যিক সম্ভাব্যতা বুঝতে থাইল্যান্ডের বন্দর কর্তৃপক্ষের এই প্রতিনিধি দল বাংলাদেশ-থাইল্যান্ড চেম্বার অ্যান্ড কমার্স অ্যান্ড ইন্ডাস্ট্রিজ এবং চট্টগ্রাম চেম্বার অব কমার্স অ্যান্ড ইন্ডাস্ট্রিজের সঙ্গেও বৈঠক করবেন বলে জানা গেছে।